Gauteng en Vrystaat kan hier leer | Netwerk24
Deur Gerrie Agenbag, Mpumalanga 14 Maart 2019 00:00
Ek en my vrou het met ons Harley-Davidson-motorfietse getoer van Mpumalanga af Kaapstad toe.
Ons het via Johannesburg gery en in Kroonstad oornag. Daarna was dit die Gariep en deur die Noord-Kaap na Graaff-Reinet, Roete 62 en Hermanus, en toe na Kaapstad.
Dis ongelooflik hoe goed die paaie in stand gehou en hoe skoon die aftrekplekke langs die pad gehou word.
Deur die Noord- en Wes-Kaap kan 'n mens sien dat daar aandag aan die paaie gegee word. Werkers al langs hierdie roetes maak skoon langs die pad en instandhouding word gedoen.
Dankie, Kaap-provinsies, dis 'n plesier om in julle te toer. Gauteng en die Vrystaat se paaiedepartemente kan gerus by julle kom leer.